Here is a page extracted from Wikipedia that may contain CSS, HTML, and a lot of unformatted text.

Title: Pene
Content: O pene ye un organo externo de l'aparato reproductor masculín, propio de toz os mamifers y belatros animals, tanto vertebratos como invertebratos.

Denominacions populars 
I hai una gran variedat de parolas emplegadas popularment pa referir-se a lo pene en aragonés. Estes son cualques eixemplos:
pa lo pene adulto: gaita, chuflaina, guía, mingorra, picha, pichador, pichorra, pichorro, pixador, pixón, pixorra, mingola, tranca, faba, minga, pistoled, rabaned, picholota, chiflo, ceringallo, ciringallo, chuzo, cuca, minga, mingarra, mingola, mindorra, minyona, moixona, pendol, pendola, pendula, ravanet, verga, zarangallo.
pa lo pene d'o nino: cuqueta, minina, pechín, coseta, mingoleta, cucona, cucolona, mingoleta, mingolona, minina, minona, mixinina, mixolona, moixoneta, pixoneta, pixorreta, pixorrón, pixorrona, pixarrona, rapiz.

Consideracions chenerals 
En os mamifers ye situato internament debant d'a simfisi d'o pubis, a o cual ye adherito, y externament en a parti mas posterior (mas inferior, en o caso d'os animals con marcha bipeda, como l'hombre) d'a cara ventral de l'abdomen. En l'hombre y belatros mamifers, se troba chusto por dencima d'o escroto, de manera que por a parti superior superior sale de l'abdomen mientres que por a inferior lo fa d'o escroto.

En os mamifers ye erectil y conduce a uretra dica l'exterior, ta asinas permitir a expulsión tanto d'a orina -en a micción-, como d'o esperma, en a echaculación. A mas a mas, en estato d'erección, fa posible o coito.

Ye l'equivalent embrionario d'o clitoris femenín, ya que os dos provienen d'a mesma estructura embrionaria que se diferencia en un organo u en l'atro en función d'a carga hormonal que marca a presencia d'os cromosomas sexuals d'o masclo u d'a fembra.

Referencias 

Sistema reproductivo